
ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 815 

1 Νοεμβρίου 1994 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΣΠΥΡΙΔΩΝΟΣ Φ. 
ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ» και κύρωση 
του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Οικονόμου Αικατερίνη του Αν- 


δρέα. 2 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΜαυρογενΙδου Παρθένα του 
ΔημητρΙου. 3 

Τροποποίηση της ΕΣ: 3473/2.8.91 απόφασης Νο¬ 
μάρχη Αιτωλ/νΙας για σύσταση Νομ. Προσώπου με 
την επωνυμία «Σχολική Επιτροπή Δημ. Σχολείου 
συν/σμού Νεάπολης». 4 


Τροποποίηση της ΕΣ: 3471/2.8.91 απόφασης Νο¬ 
μάρχη Αιτωλ/νΙας για σύσταση Νομ. Προσώπου με 
την επωνυμία «Σχολική Επιτροπή Δημ. Σχολείου 
συν/σμού Τριαντέϊκων». 5 

Τροποποίηση της ΕΣ: 3470/2.8.91 απόφασης Νο¬ 
μάρχη Αιτωλ/νΙας για σύσταση Νομ. Προσώπου με 
την επωνυμία «Σχολική Επιτροπή Νηπιαγωγείου 


συν/σμού Τριαντέϊκων». 6 

Τροποποίηση της ΕΣ: 3467/2.8.91 απόφασης Νο¬ 
μάρχη Αιτωλ/νΙας για σύσταση Νομ. Προσώπου με 
την επωνυμία «Σχολική Επιτροπή Νηπιαγωγείου Με¬ 
γάλης Χώρας». 7 

Τροποποίηση της ΕΣ: 3472/2.8.91 απόφασης Νο¬ 
μάρχη Αιτωλ/νΙας για σύσταση Νομ. Προσώπου με 
την επωνυμία «Σχολική Επιτροπή Νηπιαγωγείου 
συν/σμού Νεάπολης». 8 

Τροποποίηση της ΕΣ: 3466/2.8.91 απόφασης Νο¬ 
μάρχη Αιτωλ/νΙας για σύσταση Νομ. Προσώπου με 
την επωνυμία «Σχολική Επιτροπή Νηπιαγωγείου 
συν/σμού Μεγάλης Χώρας». 9 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 

επωνυμία «ΚΛΗΡΟΔΟΤΗΜΑ ΣΠΥΡΙΔΩΝΟΣ Φ. 

ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ» και κύρωση του 

οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 10 Ιουλίου 1911 διαθήκη του Σπυρίδωνος 
Φωτεινού Αντύπα, που κατατέθηκε στο συμβολαιογράφο 
Αθηνών Αντώνιο Γρ. Μπουρνιά και δημοσιεύθηκε με το 
αριθ. 1714/8 ΜάΓου 1914 πρακτικό του Δικαστηρίου των 
εν Αθήναις Πρωτοδικών, με την οποίαν συστήθηκε κοινω¬ 
φελές ίδρυμα με την επωνυμία «ΚΛΗΡΟΔΟΤΗΜΑ ΣΠΥΡΙ¬ 
ΔΩΝΟΣ Φ. ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ» και με 
έδρα το Αργοστόλι. 

2. Τις διατάξεις των άρθρων: α) 95 και 98 του ΑΝ 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την αριθ. 314/6.4.1994 απόφαση της Διαχειριστικής 
Επιτροπής Κληροδοτήματος «Π. ΒΑΛΛΙΑΝΟΥ». 

4. Την αριθ. 1026431/268/0006Α/2.3.1994 (154 Β') 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες του 
Υπουργού Οικονομικών στον Υφυπουργό Οικονομικών. 

5. Την αριθ. ΔΥ3α/ΟΙΚ. 370/13.7.1994 (ΦΕΚ 550 Β’) 
απόφαση του Πρωθυπουργού και Υπουργού Υγείας, Πρό¬ 
νοιας και Κοινωνικών Ασφαλίσεων «Ανάθεση αρμοδιοτή¬ 
των στον Υφυπουργό Υγείας, Πρόνοιας και Κοινωνικών 
Ασφαλίσεων Εμμανουήλ Σκουλάκη». 

Με πρόταση των Υπουργών Εθνικής Παιδείας και θρη¬ 
σκευμάτων και Υφυπουργούς Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΣΠΥΡΙΔΩΝΟΣ Φ. 
ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ», η οποία έγινε από 
το Σπυρίδωνα Φ. Αντύπα με την από 10 Ιουλίου 1911 δια¬ 
θήκη του, η οποία κατατέθηκε στο συμβολαιογράφο Αθη- 

νών Αντώνιο Γρ. Μπουρνιά και δημοσιεύθηκε με το αριθ. 
1714/8 Μαΐου 1914 πρακτικό των εν Αθήναις Πρωτοδι¬ 
κών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου , υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Υγείας, Πρόνοιας και Κοινωνικών Ασφαλίσεων και διέ- 
πεται από τις διατάξεις της παραπάνω συστατικής του 
πράξης, του παρακάτω οργανισμού, του ΑΝ 2039/1939 
και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω. 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΣΠΥΡΙΔΩΝΟΣ Φ. 
ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΣΠΥΡΙΔΩΝΟΣ Φ. ΑΝΤΥΠΑ ΥΠΕΡ ΤΗΣ ΚΕΦΑΛΛΗ¬ 
ΝΙΑΣ», που συστήθηκε από τον Σπυρίδωνα Φωτεινού 
Αντύπα με την από 10 Ιουλίου 1911 διαθήκη του η οποία 
κατατέθηκε στο συμβολαιογράφο Αθηνών Αντώνιο Γρ. 
Μπουρνιά και δημοσιεύθηκε με το αριθ. 1714/8 Μαΐου 
1914 πρακτικό των εν Αθήναις Πρωτοδικών, αποτελεί νο¬ 
μικό πρόσωπο ιδιωτικού δικαίου και διέπεται από τις δια¬ 
τάξεις της παραπάνω συστατικής πράξης, του παρόντος 
οργανισμού, του ΑΝ. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι το Αργοστόλι Κεφαλο- 
νιάς. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο κέντρο της έχει περίγραμμα της Κεφα- 
λονιάς και το έτος της σύστασής του (1914). 

Άρθρο 2 

Σκοποί 

Σκοποί του ιδρύματος είναι Φιλανθρωπικοί και Φιλεκ¬ 
παιδευτικοί και ειδικότερα: 

α) Η οικονομική ενίσχυση των Φιλανθρωπικών ιδρυμά¬ 
των της Κεφαλονιάς, που ήδη λειτουργούν ή που θα συ- 
σταθούν από το Κληροδότημα, είτε με την καταβολή χρη¬ 
ματικών ποσών είτε με την κατασκευή έργων ή αγορά μη¬ 
χανημάτων, εργαλείων, συσκευών και υλικών κάθε είδους 
που θα βελτιώνουν τις συνθήκες νοσηλείας, θεραπείας ή 
γενικώς διαβίωσης των ασθενών ή τροφίμων των ιδρυμά¬ 
των αυτών, ιδίως νοσοκομείων, βρεφοκομείων, ορφανο¬ 
τροφείων και γηροκομείων, με την προϋπόθεση ότι οι ενι¬ 
σχύσεις αυτές δεν θα υποκαθιστούν προβλεπόμενες ή νο- 
μίμως υποχρεωτικές παροχές δημοσίων ή κοινωνικής 
ασφαλίσεως φορέων προς τα φιλανθρωπικά αυτά ιδρύ¬ 
ματα. 

β) Η ίδρυση και λειτουργία ή ενίσχυση Σχολής τεχνικών 
ή πρακτικών επαγγελμάτων και ιδίως πληροφορικής ή 
συγχρόνων τηλεοπτικοακουστικών και τηλεπικοινωνιακών 
μέσων. 


γ) Η χορηγία και οργάνωση μαθημάτων των κυριωτέρων 
ευρωπαϊκών γλωσσών με χρήση δανειστικής βιβλιοθήκης 
και οπτικοακουστικών μέσων στις πολυπληθέστερες Κοι¬ 
νότητες της Κεφαλονιάς. 

δ) Η χορηγία έκδοσης βιβλίων ή εφοδιασμού των βιβλιο¬ 
θηκών της Κεφαλονιάς και ιδίως των Σχολείων Δημοτικής 
και Μέσης Εκπαίδευσης με βιβλία, συσκευές και οπτικοα- 
κουστικά βοηθήματα επαγγελματικών κατευθύνσεων, εκ¬ 
παίδευσης και επαγγελματικής αποκατάστασης, προστα¬ 
σίας του περιβάλλοντος, έρευνας και διάσωσης της ιστο¬ 
ρίας και της πολιτιστικής παράδοσης της Κεφαλονιάς κα¬ 
θώς και η οργάνωση και επιχορήγηση διαλέξεων ή άλλων 
εκδηλώσεων με αντικείμενο θέματα παιδείας και επιμόρ¬ 
φωσης. Η χορηγία προς τα Μουσεία της Κεφαλονιάς για 
την αγορά εποπτικών μηχανημάτων, συσκευών ή υλικών 
που θα βελτιώνουν την παιδευτική τους αποστολή κυρίως 
προς τους μαθητές της Δημοτικής και Μέσης Εκπαίδευ¬ 
σης. Η επιχορήγηση για την εκπαίδευση παιδιών με ειδι¬ 
κές ανάγκες. 

ε) Η επιχορήγηση και ο εφοδιασμός οποιοσδήποτε Σχο¬ 
λής Ανωτάτης ή Ανωτέρας Εκπαίδευσης ήθελε ιδρυθεί 
στην Κεφανολιά με σκεύη, όργανα, βιβλία, οπτικοακου- 
στικά μέσα διδασκαλίας ή επιστημονικής βιβλιογραφίας 
καθώς και η καταβολή δαπανών για σειρά μαθημάτων από 
εκτάκτους επισκέπτες καθηγητές της Σχολής αυτής. 

στ) Η παροχή μεταπτυχιακών υποτροφιών σε Κεφαλονί- 
τες επιστήμονες για τη διεξαγωγή έρευνας στην Ελλάδα ή 
το εξωτερικό σε αντικείμενο της ειδικότητάς τους καθώς 
και η δημοσίευση των αποτελεσμάτων της έρευνάς τους. 
Προτίμηση θα έχουν όσες έρευνες θα αναφέρονται στην 
Κεφαλονιά ή θα σχετίζονται με την ιστορία, το φυσικό ή 
πολιτιστικό πλούτο ή το περιβάλλον της Κεφαλονιάς και 
θα συντελούν στην πληρέστερη γνώση και επιστημονική 
τεκμηρίωση του αντικειμένου της έρευνας. Η επιλογή των 
υποτρόφων θα γίνεται από τη Διαχειριστική Επιτροπή, χω¬ 
ρίς διαγωνισμό και ύστερα από πρόσκληση ευρείας δημο¬ 
σιότητας με τους ειδικότερους όρους που θα καθορίζει η 
Διαχειριστική Επιτροπή στην προκήρυξή της για τα απαι- 
τούμενα δικαιολογητικά, προθεσμίες, διάρκεια, αντικεί¬ 
μενο, ποσό και αριθμό υποτροφιών και ότι άλλο στοιχείο 
ήθελε κριθεί κάθε φορά απαραίτητο από τη Διαχειριστική 
Επιτροπή του Κληροδοτήματος και όπως προβλέπεται 
από τον Α.Ν. 2039/1939 και τις σχετικές διατάξεις. 

ζ) Η δημιουργία στέγης στην περιοχή Αθηνών, Πειραιώς 
και περιχώρων για τη διαμονή των απόρων φοιτητών που οι 
οικογένειες τους κατάγονται και μένουν μονίμως στην Κε- 
φαλονιά. Οι όροι εισαγωγής και διαμονής στη στέγη αυτή 
θα καθορίζονται κάθε φορά από τη Διαχειριστική Επι¬ 
τροπή του Κληροδοτήματος και η στέγη θα έχει το όνομα 
του Σπυρίδωνος Φ. Αντύπα. 

Ο καθορισμός των παραπάνω σκοπών είναι ενδεικτικός 
και δεν συνεπάγεται την υποχρέωση του Κληροδοτήματος 
εκπλήρωσης του όλου ή οποιουδήποτε μέρους αυτών. Η 
Διαχειριστική Επιτροπή διατηρεί το δικαίωμα χρηματοδό¬ 
τησης και άλλων φιλανθρωπικών και φιλεκπαιδευτικών 
σκοπών με τις εκάστοτε αποφάσεις της. Όλες όμως οι χο¬ 
ρηγίες, ενισχύσεις, παροχές, υποτροφίες κ.λπ. θα φέρουν 
υποχρεωτικά το όνομα του ευεργέτου Σπυρίδωνος Φωτει¬ 
νού Αντύπα. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Οικοδομικό συγκρότημα στις οδούς Λεβίδου 21 -23 
και Δηληγιάννη (Κηφισιά Αττικής) αποτελούμενο από έξι 
(6) διαμερίσματα και τέσσαρες (4) μαιζονέτες συνολικής 
επιφάνειας 2.471 μέτρων τετραγωνικών και κυρίας επι¬ 
φάνειας 1.802 μέτρων τετραγωνικών, όπως ειδικότερα 
περιγράφεται στον από 7.5.1992 πίνακα της αρχιτέκτο- 
νος - μηχανικού Αικ. Δ. Κουγιανού και στο υπ’ αριθ. 4409/ 
1990 συμβόλαιο συστάσεως οριζοντίων ιδιοκτησιών του 
συμβολαιογράφου Αθηνών Κων. Κωνσταντίνου, ήδη εκμι¬ 
σθωμένου από 1ης Νοεμβρίου 1992. 

β) Ποσόν ανερχόμενο σε δραχμές ενενήντα εκατομμύ¬ 
ρια (90.000.000) περίπου σε τραπεζικές καταθέσεις και 
χρεώγραφα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς, τοκομερίδια και μερί¬ 
σματα χρεωγράφων πάσης φύσεως. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Αρθρο 4 
Διοίκηση 

1. Το ίδρυμα διοικείται από την υπάρχουσα επταμελή 
Διαχειριστική Επιτροπή του Κληροδοτήματος Παναγή 
Βαλλιάνου όπως αυτή κάθε φορά συγκροτείται νομίμως 
κατά τις διατάξεις της διαθήκης Παναγή Βαλλιάνου και τα 
Β.Δ. 23 Δεκεμβρίου 1910(383 Α/29.12.1910), 11 Μαΐου 
1911 (109 Α') και λειτουργεί με την επωνυμία του ιδρύμα¬ 
τος: «Διαχειριστική Επιτροπή Κληροδοτήματος Σπυρίδω¬ 
νος Φ. Αντύπα υπέρ της Κεφαλληνίας». 

2. Η διαχειριστική Επιτροπή συνεδριάζει τακτικά κάθε 
τέσσερις (4) μήνες και εκτάκτως όποτε το ζητήσει ο Πρόε¬ 
δρος ή δύο (2) από τα μέλη της, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

3. Η Διαχειριστική Επιτροπή βρίσκεται σε απαρτία όταν 
τα παρόντα μέλη είναι τουλάχιστον τέσσερα. Μεταξύ των 
παρόντων πρέπει υποχρεωτικά να είναι και ο Πρόεδρος ή 
ο νόμιμος αναπληρωτής του. 

4. Οι αποφάσεις της Διαχειριστικής Επιτροπής λαμβά- 
νονται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος ή ο νόμιμος αναπληρωτής του. 

5. Σε κάθε συνεδρίαση της Διαχειριστικής Επιτροπής 
τηρούνται πρακτικά στα οποία καταχωρίζονται όλες οι 
αποφάσεις που λαμβάνονται από αυτή, καθώς και οι γνώ¬ 
μες που διατυπώθηκαν. Τα πρακτικά υπογράφονται από 
όλα τα μέλη που μετέχουν στη συνεδρίαση. 

6. Τα μέλη της Διαχειριστικής Επιτροπής προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή της Διαχειριστικής Επιτροπής και αποδεικνύ- 
εται ότι πραγματοποιήθηκαν νόμιμα. 

7. Αντίγραφο πρακτικών σε όσους έχουν έννομο συμ¬ 


φέρον και αποσπασματικά, σε ότι μόνον τυχόν τους 
αφορά, μπορεί να δοθεί με απόφαση του Προέδρου. Η 
Διαχειριστική Επιτροπή δεν έχει την υποχρέωση να δικαιο¬ 
λογεί τις αποφάσεις της προς τρίτους, για τις οποίες ευ- 
θύνεται κατά τη συστατική πράξη και κατά τον ΑΝ 2039/ 
1939 και όσες άλλες νόμιμες διατάξεις ισχύουν εκά- 
στοτε. 

Αρθρο 5 

Αρμοδιότητες Διοικητικού Συμβουλίου 

1. Η Διαχειριστική Επιτροπή διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Η Διαχειριστική Επιτροπή ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Κεφαλονιάς) τον προϋπολογισμό και 
τον απολογισμό του ιδρύματος, σύμφωνα με τις διατάξεις 
των άρθρων 101 και 102 του ΑΝ 2039/1939 και του από 
20.12.1939 Β. Διατάγματος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη και απόλυση προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαίωματα, τις υποχρεώσεις και τα ειδι¬ 
κότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα της ερ¬ 
γατικής νομοθεσίας. 

γ) Αποφασίζει για θέμα που έχει σχέση με την εύρυθμη 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη μεγάλων ευεργετών, ευεργετών και δωρητών του 
ιδρύματος. Δωρητές ανακηρύσσονται όσοι δωρίζουν εν 
ζωή ή αιτία θανάτου ποσά που δεν υπερβαίνουν την τε¬ 
λευταία ετήσια πρόσοδο του ιδρύματος, ευεργέτες ποσά 
μέχρι του τριπλασίου της ιδίας προσόδου και μεγάλοι ευ¬ 
εργέτες ποσά που υπερβαίνουν το τριπλάσιο. 

ε) Αποφασίζει την αγορά ή εκποίηση χρεωγράφων, 
άνοιγμα λογαριασμών ή ανάληψη υποχρεώσεων σε Τρά¬ 
πεζες, έγερση και κατάργηση δίκης και συμβιβασμό. 

Αρθρο 6 

Αρμοδιότητες Προέδρου 

1. Ο Πρόεδρος της Διαχειριστικής Επιτροπής του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση της Διαχειριστικής Επιτροπής. 

β) Συγκαλεί τη Διαχειριστική Επιτροπή σε τακτικές και 
έκτακτες συνεδριάσεις, κηρύσσει την έναρξη και λήξη αυ- 

τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση με οποιοδήποτε μέσο ακόμα και 
με ομοιοτυπική διαβίβαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών της Διαχειριστικής Επιτροπής. 

δ) Εισηγείται στη Διαχειριστική Επιτροπή τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος της 
Διαχειριστικής Επιτροπής. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις της Διαχειριστικής Επιτρο¬ 
πής και ενεργεί σύμφωνα με τις ειδικές εξουσιοδοτήσεις 
και εντολές αυτής. 

η) Έχει την πρωτοβουλία στη διεξαγωγή των εργασιών 
του ιδρύματος σύμφωνα με τις ληφθείσες αποφάσεις της 
Διαχειριστικής Επιτροπής με ενημέρωση των μελών της. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος της Διαχειριστικής Επιτρο¬ 
πής που ορίζεται με απόφαση αυτής και που έχει και ασκεί 
όλα τα δικαιώματα Προέδρου, εκπληρώνοντας και τις υπο¬ 
χρεώσεις του όπως δημιουργούνται κάθε φορά από τις 
αποφάσεις της Διαχειριστικής Επιτροπής και μόνον στη 
συνεδρίαση της οποίας αναπλήρωσε τον Πρόεδρο. 

Αρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών της Διαχειρι¬ 
στικής Επιτροπής, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

ε) Διεκπεραιώνει τις συνήθεις εργασίες του Ιδρύματος 
με Τράπεζες, Δημόσιες Υπηρεσίες και τρίτους. 

2. Ο Γ ραμματέας βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος της Διαχειριστικής Επιτροπής που ορί¬ 
ζεται με απόφαση αυτής. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 


στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση της Διαχειρι¬ 
στικής Επιτροπής στην αρχή κάθε έτους. 

γ) Εκτελεί κάθε πληρωμή με χρηματικά εντάλματα υπο¬ 
γεγραμμένα από τον Πρόεδρο ή το νόμιμο αναπληρωτή 
του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στη 
Διαχειριστική Επιτροπή των σχεδίων προϋπολογισμού, 
απολογισμού και ισολογισμού του ιδρύματος. 

στ) Καταρτίζει και υποβάλλει στη Διαχειριστική Επι¬ 
τροπή ανά εξάμηνο γενική κατάσταση του Ταμείου. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος της Διαχειριστικής Επιτροπής που ορίζεται με 
απόφαση αυτής. 

Άρθρο 9 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1 η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση της Διαχειριστικής Επιτροπής που λαμβάνεται στην 
πρώτη συνεδρίασή της. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1939). 

3. Τα πάσης φϋσεως διοικητικά έξοδα του ιδρύματος 
δεν θα υπερβαίνουν ποσοστό δέκα επί τοις εκατόν (10%) 
των ετησίων προσόδων του. Κατ’ εξαίρεση και εκτάκτως 
θα είναι δυνατή η υπέρβαση του ποσοστού αυτού, εφόσον 
υπάρχει σπουδαίος λόγος, με απόφαση της Διαχειριστικής 
Επιτροπής που θα λαμβάνεται με την ενισχυμένη πλειο- 
ψηφία των έξι από τα επτά μέλη της και κατόπιν εγκρί- 
σεως του Υπουργείου Οικονομικών. 

Άρθρο 10 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων Διαχειριστικής Επι¬ 
τροπής. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων, 
χορηγιών βραβείων και γενικώς δραστηριοτήτων του ιδρύ¬ 
ματος στο οποίο καταχωρίζονται χρονολογικά και συνο¬ 
πτικά οι ευεργεσίες κάθε χρόνου και τα ποσοά που διατί¬ 
θενται για κάθε μία χωριστά. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, η Διαχει¬ 
ριστική Επιτροπή αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. Συνο¬ 
πτικός απολογισμός της διαχείρισης, δημοσιεύεται κατ' 
έτος και ανακεφαλαιωτικός τουλάχιστον ανά δεκαετία σε 
εφημερίδες ή περιοδικά της Κεφαλονιάς και της Αθήνας 
μεγάλης κυκλοφορίας με απόφαση της Διαχειριστικής 
Επιτροπής. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση της Διαχει¬ 
ριστικής Επιτροπής. 

Άρθρο 12 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται στα Φιλανθρω¬ 
πικά Καταστήματα Κεφαλληνίας που θα ορίσει με από¬ 
φασή της η Διαχειριστική Επιτροπή και εάν έχουν εκλείψει 
στους Δήμους Αργοστολιού, Ληξουρίου και την Κοινότητα 
Αγίας Ευφημίας Κεφαλονιάς, εξ ίσου για την εκπλήρωση 
των σκοπών του άρθρου 2 του παρόντος ιδρύματος. 

Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΜΜΑΝ. ΣΚΟΥΛΑΚΗΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3752 (2) 

Χορήγηση άδειας ασκήσεως επαγγέλματος Κοινωνικού 

Λειτουργού στην Οικονόμου Αικατερίνη του Ανδρέα. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 3752/12.10.94 απόφαση του Νομάρχη Ηρα¬ 


κλείου έχει χορηγηθεί στην Οικονόμου Αικατερίνη του Αν¬ 
δρέα άδεια άσκησης επαγγέλματος Κοινωνικού Λειτουρ¬ 
γού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 13 Οκτωβρίου 1994 
Με εντολή Νομάρχη 
Η Διευθύντρια 
ΑΙΚ. ΑΝΔΡΙΩΤΗ 

-♦- 

Αριθ. 3751 ( 3 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μαυρογενίδου Παρθένα του Δημη- 
τρίου. 

Ο ΝΟΜΑΡΧΗΣ ΗΡΑΚΛΕΙΟΥ 
Με την 3751/12.10.94 απόφαση του Νομάρχη Ηρα¬ 
κλείου έχει χορηγηθεί στην Μαυρογενίδου Παρθένα του 
Δημητρίου άδεια άσκησης επαγγέλματος Κοινωνικού Λει¬ 
τουργού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 13 Οκτωβρίου 1994 
Με εντολή Νομάρχη 
Η Διευθύντρια 
ΑΙΚ. ΑΝΔΡΙΩΤΗ 

-Φ- 

Αριθ. 24808 (4) 

Τροποποίηση της ΕΣ: 3473/2.8.91 απόφασης Νομάρχη 
Αιτωλ/νίας για σύσταση Νομ. Προσώπου με την επωνυ¬ 
μία «Σχολική Επιτροπή Δημ. Σχολείου συν/σμού Νεά¬ 
πολης». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά¬ 
ξεις». 

3. Την αρ. ΕΣ 3473/2.8.91 απόφασή μας που δημο¬ 
σιεύτηκε στο ΦΕΚ 723/9.9.91 (τεύχος Β) με την οποία 
συστήθηκε στο Δήμο Νεάπολης ίδιο Νομικό Πρόσωπο με 
την επωνυμία «Σχολική Επιτροπή Δημ. Σχολείου συν/σμού 
Νεάπολης». 

4. Την αρ. 103/1994 απόφαση του Δημ. Συμβουλίου 
Νεάπολης στην οποία αναφέρεται ότι με την αρ. Δ4/295/ 
4.5.94 απόφαση του ΥΠΕΠΘ το Δημοτικό Σχολείο συνοι¬ 
κισμού Νεάπολης μετονομάστηκε σε Ιο Δημοτικό Σχο¬ 
λείο Νεάπολης, αποφασίζουμε: 

1. Τροποποιούμε την αρ. ΕΣ: 3473/2.8.91 απόφασή 
μας ως προς την επωνυμία του Νομικού Προσώπου της 
«Σχολικής Επιτροπής Δημ. Σχολείου συν/σμού Νεάπολης» 
ως εξής: 

Η επωνυμία «Σχολική Επιτροπή Δημ. Σχολείου συν/ 
σμού Νεάπολης» μετονομάζεται σε «Σχολική Επιτροπή 
2ου Δημ. Σχολείου Νεάπολης» και αντικαθιστούμε την 
παρ. 3 εδάφια (β) και (γ) ως εξής 
β) Τον εκάστοτε Δ/ντή του 1ου Δημ. Σχολείου Νεάπο¬ 
λης. 

γ) Ένα εκπρόσωπο του συλλόγου γονέων και κηδεμό- 

νων του 1 ου Δημ. Σχολείου Νεάπολης. 

2. Κατά τα λοιπά ισχύει η αρ. ΕΣ 3473/2.8.91 απόφασή 
μας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου της «Σχολικής Επιτροπής του 1ου Δημ. Σχο¬ 
λείου Νεάπολης». 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Οκτωβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

Αριθ. 27809 (5) 

Τροποποίηση της ΕΣ: 3471/2.8.91 απόφασης Νομάρχη 

Αιτωλ/νίας για σύσταση Νομ. Προσώπου με την επωνυ¬ 
μία «Σχολική Επιτροπή Δημ. Σχολείου συν/σμού Τρια- 

ντέϊκων». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά¬ 
ξεις». 

3. Την αρ. ΕΣ 3473/2.8.91 απόφασή μας που δημο¬ 
σιεύτηκε στο ΦΕΚ 723/9.9.91 (τεύχος Β') με την οποία 
συστήθηκε στο Δήμο Νεάπολης ίδιο Νομικό Πρόσωπο με 
την επωνυμία «Σχολική Επιτροπή Δημ. Σχολείου συν/σμού 
Τριαντέϊκων». 

4. Την αρ. 104/1994 απόφαση του Δημ. Συμβουλίου 
Νεάπολης στην οποία αναφέρεται ότι με την αρ. Δ4/295/ 
4.5.94 απόφαση του ΥΠΕΠΘ το Δημοτικό Σχολείο συνοι¬ 
κισμού Τριαντέϊκων μετονομάστηκε σε 2ο Δημοτικό Σχο¬ 
λείο Νεάπολης, αποφασίζουμε: 

1. Τροποποιούμε την αρ. ΕΣ: 3471/2.8.91 απόφασή 
μας ως προς την επωνυμία του Νομικού Προσώπου της 
«Σχολικής Επιτροπής Δημ. Σχολείου συν/σμού Τριαντέϊ- 
κων» ως εξής: 

Η επωνυμία «Σχολική Επιτροπή Δημ. Σχολείου συν/ 
σμού Τριαντέϊκων» μετονομάστηκε σε «Σχολική Επιτροπή 
2ου Δημ. Σχολείου Νεάπολης» και αντικαθιστούμε την 
παρ. 3 εδάφια (β) και (γ) ως εξής 

β) Τον εκάστοτε Δ/ντή του 2ου Δημ. Σχολείου Νεάπο¬ 
λης. 

γ) Ένα εκπρόσωπο του συλλόγου γονέων και κηδεμό¬ 
νων του 2ου Δημ. Σχολείου Νεάπολης. 

2. Κατά τα λοιπά ισχύει η αρ. ΕΣ 3471/2.8.91 απόφασή 
μας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου της «Σχολικής Επιτροπής του 2ου Δημ. Σχο¬ 
λείου Νεάπολης». 


4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Οκτωβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

Αριθ. 27811 (6) 

Τροποποίηση της ΕΣ: 3470/2.8.91 απόφασης Νομάρχη 

Αιτωλ/νίας για σύσταση Νομ. Προσώπου με την επωνυ¬ 
μία «Σχολική Επιτροπή Νηπιαγωγείου συν/σμού Τρια- 

ντέϊκων». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά- 
ξεις». 

3. Την αρ. ΕΣ 3470/2.8.91 απόφασή μας που δημο¬ 
σιεύτηκε στο ΦΕΚ 723/9.9.91 (τεύχος Β') με την οποία 
συστήθηκε στο Δήμο Νεάπολης Ιδιο Νομικό Πρόσωπο με 
την επωνυμία «Σχολική Επιτροπή Νηπιαγωγείου Συν/σμού 
Τριαντέϊκων». 

4. Την αρ. 10/1994 απόφαση του Δημ. Συμβουλίου Νε¬ 
άπολης στην οποία αναφέρεται ότι με την αρ. Δ4/295/ 
4.5.94 απόφαση του ΥΠΕΠΘ το Νηπιαγωγείο συνοικισμού 
Τριαντέϊκων μετονομάστηκε σε 2ο Νηπιαγωγείο Νεάπο¬ 
λης, αποφασίζουμε: 

1. Τροποποιούμε την αρ. ΕΣ: 3470/2.8.91 απόφασή 
μας ως προς την επωνυμία του Νομικού Προσώπου της 
«Σχολικής Επιτροπής Νηπιαγωγείου συν/σμού Τριαντέΐ- 
κων» ως εξής: 

Η επωνυμία «Σχολική Επιτροπή Νηπιαγωγείου συν/ 
σμού Τριαντέϊκων» μετονομάστηκε σε «Σχολική Επιτροπή 
2ου Νηπιαγωγείου Νεάπολης» και αντικαθιστούμε την 
παρ. 3 εδάφια (β) και (γ) ως εξής 

β) Τον εκάστοτε Δ/ντή του 2ου Νηπιαγωγείου Νεάπο¬ 
λης. 

γ) Ένα εκπρόσωπο του συλλόγου γονέων και κηδεμό¬ 
νων του 2ου Νηπιαγωγείου Νεάπολης. 

2. Κατά τα λοιπά ισχύει η αρ. ΕΣ 3470/2.8.91 απόφασή 
μας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου της «Σχολικής Επιτροπής του 2ου Νηπιαγω¬ 
γείου Νεάπολης». 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Οκτωβρίου 1994 
Ο Νομάρχης 
ΚΥΡΙΑΖΗΣ ΒΕΝΝΗΣ 

Αριθ. 27812 (7) 

Τροποποίηση της ΕΣ: 3467/2.8.91 απόφασης Νομάρχη 
Αιτωλ/νίας για σύσταση Νομ. Προσώπου με την επωνυ¬ 
μία «Σχολική Επιτροπή Νηπιαγωγείου Μεγάλης Χώ¬ 
ρας». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά¬ 
ξεις». 

3. Την αρ. ΕΣ 3467/2.8.91 απόφασή μας που δημο¬ 
σιεύτηκε στο ΦΕΚ 733/13.9.91 (τεύχος Β') με την οποία 
συστήθηκε στο Δήμο Νεάπολης Ιδιο Νομικό Πρόσωπο με 
την επωνυμία «Σχολική Επιτροπή Νηπιαγωγείου Μεγάλης 
Χώρας». 

4. Την αρ. 107/1994 απόφαση του Δημ. Συμβουλίου 
Νεάπολης στην οποία αναφέρεται ότι με την αρ. Δ4/295/ 

4.5.94 απόφαση του ΥΠΕΠΘ το Νηπιαγωγείο Μεγάλης 
Χώρας μετονομάστηκε σε 3ο Νηπιαγωγείο Νεάπολης, 
αποφασίζουμε: 

1. Τροποποιούμε την αρ. ΕΣ: 3467/2.8.91 απόφασή 
μας ως προς την επωνυμία του Νομικού Προσώπου της 
«Σχολικής Επιτροπής Νηπιαγωγείου Μεγάλης Χώρας» ως 
εξής: 

Η επωνυμία «Σχολική Επιτροπή Νηπιαγωγείου Μεγάλης 
Χώρας» μετονομάστηκε σε «Σχολική Επιτροπή 3ου Νηπια¬ 
γωγείου Νεάπολης» και αντικαθιστούμε την παρ. 3 εδάφια 
(β) και (γ) ως εξής 

β) Τον εκάστοτε Δ/ντή του 3ου Νηπιαγωγείου Νεάπο¬ 
λης. 

γ) Ένα εκπρόσωπο του συλλόγου γονέων και κηδεμό¬ 
νων του 3ου Νηπιαγωγείου Νεάπολης. 

2. Κατά τα λοιπά ισχύει η αρ. ΕΣ 3467/2.8.91 απόφασή 
μας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου της «Σχολικής Επιτροπής του 3ου Νηπιαγω¬ 
γείου Νεάπολης». 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Οκτωβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

-♦- 

Αριθ. 27810 (8) 

Τροποποίηση της ΕΣ: 3472/2.8.91 απόφασης Νομάρχη 
Αιτωλ/νίας για σύσταση Νομ. Προσώπου με την επωνυ¬ 
μία «Σχολική Επιτροπή Νηπιαγωγείου συν/σμού Νεά¬ 
πολης». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά¬ 
ξεις». 


3. Την αρ. ΕΣ 3472/2.8.91 απόφασή μας που δημο¬ 
σιεύτηκε στο ΦΕΚ 723/9.9.91 (τεύχος Β') με την οποία 
συστήθηκε στο Δήμο Νεάπολης ίδιο Νομικό Πρόσωπο με 
την επωνυμία «Σχολική Επιτροπή Νηπιαγωγείου συν/σμού 
Νεάπολης». 

4. Την αρ. 105/1994 απόφαση του Δημ. Συμβουλίου 
Νεάπολης στην οποία αναφέρεται ότι με την αρ. Δ4/295/ 

4.5.94 απόφαση του ΥΠΕΠΘ το Νηπιαγωγείο συν/σμού 
Νεάπολης μετονομάστηκε σε Ιο Νηπιαγωγείο Νεάπολης, 
αποφασίζουμε: 

1. Τροποποιούμε την αρ. ΕΣ: 3472/2.8.91 απόφασή 
μας ως προς την επωνυμία του Νομικού Προσώπου της 
«Σχολικής Επιτροπής Νηπιαγωγείου συν/σμού Νεάπολης» 
ως εξής: 

Η επωνυμία «Σχολική Επιτροπή Νηπιαγωγείου συν/ 
σμού Νεάπολης» μετονομάστηκε σε «Σχολική Επιτροπή 
1ου Νηπιαγωγείου Νεάπολης» και αντικαθιστούμε την 
παρ. 3 εδάφια (β) και (γ) ως εξής 

β) Τον εκάστοτε Δ/ντή του 1ου Νηπιαγωγείου Νεάπο¬ 
λης. 

γ) Ένα εκπρόσωπο του συλλόγου γονέων και κηδεμό¬ 
νων του 1ου Νηπιαγωγείου Νεάπολης. 

2. Κατά τα λοιπά ισχύει η αρ. ΕΣ 3472/2.8.91 απόφασή 
μας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου της «Σχολικής Επιτροπής του 1ου Νηπιαγω¬ 
γείου Νεάπολης». 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Οκτωβρίου 1994 
Ο Νομάρχης 
ΚΥΡΙΑΖΗΣ ΒΕΝΝΗΣ 

-♦- 

Αριθ. 27813 ( 9 ) 

Τροποποίηση της ΕΣ: 3466/2.8.91 απόφασης Νομάρχη 

Αιτωλ/νίας για σύσταση Νομ. Προσώπου με την επωνυ¬ 
μία «Σχολική Επιτροπή Νηπιαγωγείου συν/σμού Μεγά- 
' λης Χώρας». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά¬ 
ξεις». 

3. Την αρ. ΕΣ 3466/2.8.91 απόφασή μας που δημο¬ 
σιεύτηκε στο ΦΕΚ 733/13.9.91 (τεύχος Β') με την οποία 
συστήθηκε στο Δήμο Νεάπολης ίδιο Νομικό Πρόσωπο με 
την επωνυμία «Σχολική Επιτροπή Νηπιαγωγείου συν/σμού 
Μεγάλης Χώρας». 

4. Την αρ. 108/1994 απόφαση του Δημ. Συμβουλίου 
Νεάπολης στην οποία αναφέρεται ότι με την αρ. Δ4/295/ 

4.5.94 απόφαση του ΥΠΕΠΘ το Νηπιαγωγείο συν/σμού 
Μεγάλης Χώρας μετονομάστηκε σε 4ο Νηπιαγωγείο Νεά¬ 
πολης, αποφασίζουμε: 

1. Τροποποιούμε την αρ. ΕΣ: 3466/2.8.91 απόφασή 
μας ως προς την επωνυμία του Νομικού Προσώπου της 
«Σχολικής Επιτροπής Νηπιαγωγείου συν/σμού Μεγάλης 
Χώρας» ως εξής: 

Η επωνυμία «Σχολική Επιτροπή Νηπιαγωγείου συν/ 
σμού Μεγάλης Χώρας» μετονομάστηκε σε «Σχολική Επι¬ 
τροπή 4ου Νηπιαγωγείου Νεάπολης» και αντικαθιστούμε 
την παρ. 3 εδάφια (β) και (γ) ως εξής 
β) Τον εκάστοτε Δ/ντή του 4ου Νηπιαγωγείου Νεάπο¬ 
λης. 

γ) Ένα εκπρόσωπο του συλλόγου γονέων και κηδεμό¬ 
νων του 4ου Νηπιαγωγείου Νεάπολης. 

2. Κατά τα λοιπά ισχύει η αρ. ΕΣ 3466/2.8.91 απόφασή 
μας. 


3. Από τις διατάξεις αυτής της απόφασης δεν προκαλεΐ- 
ται δαπάνη σε βάρος του προϋπολογισμού του Νομικού 
Προσώπου της «Σχολικής Επιτροπής του 4ου Νηπιαγω¬ 
γείου Νεάπολης». 

4. Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Μεσολόγγι, 11 Οκτωβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






